மெய்ரால்போர்ன் சியம்

மெய்ரால்போர்ன் சியம் (Mayralborn Syiem) இந்தியாவின் மேகாலயா மாநிலத்தைச் சேர்ந்த ஓர் அரசியல்வாதியாவார். 1980 ஆம் ஆண்டு மே மாதம் 20 ஆம் தேதியன்று இவர் பிறந்தார்.https://megassembly.gov.in/storage/Biodata/Mayralborn_Syiem.pdf  மேகாலயாவின் ரி-போய் மாவட்டத்தில் உள்ள பட்டியலிடப்பட்ட பழங்குடி சமூகத்தினருக்காக ஒதுக்கப்பட்ட நோங்போ சட்டமன்றத் தொகுதியிலிருந்து தேர்ந்தெடுக்கப்பட்டு மேகாலயாவின் சட்டமன்ற உறுப்பினராக உள்ளார். ஐக்கிய ஜனநாயகக் கட்சியைப் பிரதிநிதித்துவப்படுத்தி 2023 ஆம் ஆண்டு நடைபெற்ற தேர்தலில் போட்டியிட்டு மேகாலயா சட்டமன்றத் தேர்தலில் வெற்றி பெற்றார்.

ஆரம்பகால வாழ்க்கை
மெய்ரால்போர்ன் சியம் மேகாலயாவின் ரி-போய் மாவட்டத்தில் உள்ள நோங்போவில் உள்ள பகம்சோத்ரியைச் சேர்ந்தவர். இவரின் தந்தை இயே சியம் என்பவராவார். 2004 ஆம் ஆண்டு வடகிழக்கு மலைகள் பல்கலைக்கழகத்தில் இவர் முதுகலைப் பட்டம் பெற்றார்.

தொழில்
2023 ஆம் ஆண்டு நடைபெற்ற மேகாலயா சட்டமன்றத் தேர்தலில் ஐக்கிய சனநாயகக் கட்சியைப் பிரதிநிதித்துவப்படுத்தி  நோங்போ சட்டமன்றத் தொகுதியில் போட்டியிட்டு இவர் வெற்றி பெற்றார்.  14,940 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் ரோனா கைம்டீட்டை 6,137 வாக்குகள் வித்தியாசத்தில் தோற்கடித்தார். முதன்முதலில் 2018 மேகாலயா சட்டமன்றத் தேர்தலில் இந்திய தேசிய காங்கிரசு கட்சியின் சார்பாக வெற்றி பெற்று சட்டமன்ற உறுப்பினரானார்.

 மேற்கோள்கள் 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மேகாலயா அரசியல்வாதிகள்